open-index/open-wikipedia-markdown huggingface dataset:
ত্রৈলোক্যনাথ গোস্বামী

**ত্রৈলোক্যনাথ গোস্বামী** (১৯০৬-১৯৮৮) ভারতের আসামের নলবাড়ী শহরের একজন  প্রখ্যাত লেখক ছিলেন। তিনি অসমীয়া ভাষায় বিভিন্ন উপন্যাস ও ছোটগল্প লিখেছেন। তিনি তার কাজের বাস্তবসম্মত বৈচিত্র্যের জন্য পরিচিত। তার প্রাচ্য এবং প্রাচ্য নন্দনতত্ত্ব সম্পর্কে  সম্যক জ্ঞান, সঠিক বিচার এবং ব্যাপক সহানুভূতি রয়েছে। তিনি আধুনিক সাহিত্যের প্রবণতাগুলির সমালোচনামূলক বিশ্লেষণ করেছেন।

## প্রারম্ভিক জীবন এবং কর্মজীবন
তিনি ১৯০৬ সালে নলবাড়ী জেলায় জন্মগ্রহণ করেন। নলবাড়ীর গর্ডন হাইস্কুলে স্কুল শিক্ষক হিসেবে কর্মজীবন শুরু করেন। তিনি উত্তর গুয়াহাটির এ কে ইনস্টিটিউটে প্রধান শিক্ষক হিসেবে দায়িত্ব পালন করেন। তিনি গুয়াহাটির কটন কলেজ এবং সিলেটের মুরারিচাঁদ কলেজে ইংরেজির সহকারী প্রভাষক হিসেবে কাজ করেন। ১৯৪৫ সালে, তিনি সরকারি শিক্ষকতা থেকে পদত্যাগ করেন এবং নলবাড়ীর নলবাড়ী কলেজের প্রতিষ্ঠাতা অধ্যক্ষ হিসেবে যোগদান করেন। তিনি ১৯৬৭ সালে মন্দাকিনী নামে একটি পত্রিকা সম্পাদনা ও প্রকাশ করেন। তিনি পলাশবাড়ী (১৯৬০) এবং গোয়ালপাড়া (১৯৬১) অধিবেশনে অসম সাহিত্য সভার সভাপতি ছিলেন। ১৯৬৭ সালে তিনি প্রজাতন্ত্র প্রচার সমিতি, ওড়িশায় প্রধান অতিথি হিসাবে ভাষণ দেন। সংস্কৃত, হিন্দি, অসমীয়া, বাংলা ও ইংরেজি ভাষায় তার পারদর্শীতা ছিল।

## কর্ম
তিনি বেশকিছু উপন্যাস ও ছোটগল্পের রচয়িতা। তিনি বিভিন্ন ছোটগল্পের সংকলন প্রকাশ করেছেন, যেগুলোতে সমাজের বিভিন্ন দিক এবং ক্ষয়িষ্ণু নৈতিকতা ও মূল্যবোধের সমালোচনা রয়েছে। তার কর্ম ভদ্রতা এবং সামাজিক ভারসাম্য দ্বারা পৃথক করা হয়, তার কর্মে সমাজের চূড়ান্ত নবজন্মের  বিশ্বাসের প্রতিফলন আছে। তার উল্লেখযোগ্য রচনা হল অরুণা (১৯৪৮), মরিচিকা (১৯৪৮), শিল্পীর জন্ম (১৯৫৭) এবং জীবনর জিয়া জুঁই (১৯৭০), জিয়া মনুহ (ব্যঙ্গাত্মক উপন্যাস), সাহিত্য আলোচনা (১৯৫০), আধুনিক গল্প সাহিত্য (১৯৬১), সমুদ্র মন্থন (১৯৬৮), *ইংরাজি সমালোচনার ধারা অরু অসমিয়া সাহিত্যের প্রভাব* (১৯৭০), *সাহিত্য কলা অরু তার চিন্তা* (১৯৭২), সাহিত্য সমীক্ষা এবং *নন্দনতত্ত্ব: প্রাচার্য অরু পাশ্চত্য* (১৯৮০)।

## স্বীকৃতি
১৯৬৭ সালে তিনি তার আধুনিক গল্প সাহিত্যের জন্য সাহিত্য আকাদেমি পুরস্কারে ভূষিত হন এবং ১৯৮৪ সালে *নন্দনতত্ত্ব:প্রাচার্য অরু পাশ্চত্য* গ্রন্থের জন্য আসাম পাবলিকেশন বোর্ড পুরস্কার পান।

## তথ্যসূত্র

বিষয়শ্রেণী:১৯৮৮-এ মৃত্যু
বিষয়শ্রেণী:১৯০৬-এ জন্ম
বিষয়শ্রেণী:নলবাড়ীর ব্যক্তি
বিষয়শ্রেণী:নলবাড়ী জেলার ব্যক্তি
বিষয়শ্রেণী:অসমীয়া ভাষার লেখক
বিষয়শ্রেণী:অসমীয়া সাহিত্য আকাদেমি পুরস্কার বিজয়ী
গোপালদেব

**গোপালদেব** (১৫৪০–১৬১১)  একজন ভারতীয় কবি, নাট্যকার এবং পূর্ব আসামের বৈষ্ণব সম্প্রদায়ের প্রধান প্রচারক ছিলেন। তিনি ভবানীপুর, আসামের বাসিন্দা ছিলেন তাই লোকেরা তাকে **ভবানীপুরিয়া গোপাল আতা** নামে ডাকত। তিনি মহাপুরুষ শ্রীমন্ত শঙ্করদেবের শিষ্য। ষোড়শ শতকে বর্তমান আসামের বড়পেটা জেলার পাঠশালা হতে তিনি  বৈষ্ণব একসারণ মতবাদের প্রচার ও প্রসার ঘটান। তার সাহিত্যগুলি আদি অসমীয়া ভাষায় রচিত।

## সংক্ষিপ্ত জীবনী
সপ্তদশ শতকে গোপালদেবের জীবনী ও কর্ম উল্লিখিত অন্তত পাঁচটি পুঁথি পাওয়া যায়। গোপালদেব ১৫৪০ সালে আসামের শিবসাগর জেলার নাজিরাতে এজ তাঁতি পরিবারে পিতা কামেশ্বর এবং মা বজরঙ্গীর ঘরে জন্মগ্রহণ করেন। কোচ রাজ্যের রাজা নারায়ণ অসাম রাজ্যের রাজধানী গরগাও দখলের পর, রাজা নারায়ণ অনেক কোচ অধিবাসিদের কামরুপের বিভিন্ন স্থানে বসতি স্থাপনের জন্য প্রেরণ করেছিলেন। সে সময় তাদের পরিবার কামরুপের ভবানীপুরে চলে আসে। তিনি সেখানে একজন ব্রাহ্মণ পণ্ডিতের কাছে প্রাথমিক শিক্ষা লাভ করেন। বাল্যকালে তিনি শ্রীমন্ত শঙ্করদেবের ধর্মীয় শিক্ষার প্রতি অনুরক্ত হন। পরবর্তীতে শঙ্করদেবের শিষ্যত্ব গ্রহণের সুযোগ পান।  গোপালদেবের *কমলেশ্বরদেব* নামে একজন পুত্র এবং*পদ্মপ্রিয়া* নামে একজন কন্যা সন্তান ছিল। পদ্মপ্রিয়া হলেন ষোড়শ শতকের প্রথম মহিলা অসমীয়া কবি।

## কর্ম
একাসরণ ধর্মের একজন বৈষ্ণব গুরু হিসেবে, গোপালদেব কালঝাড় সত্তর প্রতিষ্ঠা করেন। এটির অবস্থান ছিল বর্তমান আসামের বড়পেটা জেলা থেকে ৭ কিলোমিটার দূরে পাঠশালাতে। এটিকে গোপালদেব তার ধর্মকার্য ও সাহিত্য রচনার জায়গা হিসাবে ব্যবহার করেছিলেন। কালঝাড়ে তার ৩৬০ জন শিষ্য ছিল, যারা পরবর্তীতে আসামের বিভিন্ন স্থানে গোপালদেবের একসারণ ধর্মীয় শিক্ষা ব্যবস্থার প্রসার করেন।

## সাহিত্যকর্ম
গোপালদেব সাহিত্য রচনার ক্ষেত্রে তার গুরু শঙ্করদেবের মত ব্ৰজাবলী ভাষার ব্যবহার করেননি, বরং আদি অসমীয়া ভাষায় লিখিত *জন্মযাত্রা*, *নন্দুৎসব* এবং *উদ্বোধন* বা *গোপী-উদ্ধব সংবাদ* এবং *সেতার পটল প্রমাণের* মতো কিছু নাটক রচনা করেছিলেন। এগুলির মধ্যে প্রথম উল্লিখিত তিনটি নাটক কৃষ্ণের লীলা, আচার ও রূদ্ররূপের প্রসংশা সম্বলিত।

## তিথি
গোপালদেবের জন্মবার্ষিকী **গোপালদেবের তিথি** হিসাবে আসামের নামঘর এবং সত্রাসে পালিত হয়। আসাম সরকার প্রতি বছর এই উপলক্ষে এই দিনটিকে ছুটি হিসেবে ঘোষণা করেছে।

## আরও দেখুন

* অসমীয়া সাহিত্য
* অসমীয়া ভাষার উল্লেখযোগ্য কবিদের তালিকা
* অসমীয়া সাহিত্যিকদের ছদ্মনাম ও বিভূষিত উপাধির তালিকা

## তথ্যসূত্র

বিষয়শ্রেণী:১৫৪০-এ জন্ম
বিষয়শ্রেণী:১৬১১-এ মৃত্যু
বিষয়শ্রেণী:অসমীয়া ভাষার কবি
বিষয়শ্রেণী:শিবসাগর জেলার ব্যক্তি
বিষয়শ্রেণী:একাসরণ ধর্ম
বিষয়শ্রেণী:অসমীয়া ভাষার নাট্যকার
বিষয়শ্রেণী:১৬শ শতাব্দীর ভারতীয় নাট্যকার
বিষয়শ্রেণী:১৭শ শতাব্দীর ভারতীয় নাট্যকার
বিষয়শ্রেণী:১৬শ শতাব্দীর ভারতীয় পুরুষ লেখক
বিষয়শ্রেণী:১৭শ শতাব্দীর ভারতীয় পুরুষ লেখক
বিষয়শ্রেণী:ভারতীয় পুরুষ নাট্যকার
দুঃখের দিন

থাম্ব|জান্নাতুল বাকি কবরস্থান
**দুঃখের দিন** () কিছু মুসলিমদের দ্বারা পালিত একটি দিবস। যেটি সৌদি বাদশাহদের ঐতিহ্যবাহী জান্নাতুল বাকি কবরস্থানে পরিচালিত ধ্বংসযজ্ঞের জন্য পালন করা হয়।

## বিবরণ
সৌদি বাদশাহ আবদুল আজিজ ইবনে সৌদ মদিনার জান্নাতুল বাকি কবরস্থান ধ্বংস করার ঘটনাকে কেন্দ্র করে কিছু মুসলমানদের দ্বারা দুঃখের দিন হিসেবে স্মরণ করা হয়। গ্রেগরীয় ক্যালেন্ডারে ১৯২৬ সালের ২১ এপ্রিল তথা ইসলামি ক্যালেন্ডার অনুযায়ী ৮ শাওয়ালে ধ্বংস করা হয়েছিল; সেই হিসেবে ইসলামি ক্যালেন্ডার অনুযায়ী এটি পালিত হয়। কবরস্থানটিতে মুহাম্মাদের পরিবারের সদস্য আহলে বাইতের অনেকের মৃতদেহ রাখা হয়েছিল, যারা বিশেষ করে শিয়া মুসলমানদের দ্বারা সম্মানিত এবং শিয়া ইসলামিক ধর্মতত্ত্বে কেন্দ্রীয় ভূমিকা পালন করে। এটি মদিনার কবরস্থান যেখানে অন্যদের মধ্যে মুহাম্মাদের কন্যা ফাতিমার সমাধি রয়েছে।

## আরও দেখুন

* সৌদি আরবে ইসলামের প্রাথমিক যুগের ঐতিহ্যবাহী স্থানসমূহের ধ্বংসযজ্ঞ

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:স্মরণীয় শিয়া দিবস
বিষয়শ্রেণী:বার্ষিকী
দাওলাতুল ইসলামি কামাত

**দাওলাতুল ইসলামি কামাত** () একটি জিহাদি নাশিদ (গান) যা ইসলামিক স্টেটের একটি অনানুষ্ঠানিক স্তোত্র হয়ে উঠেছে। এর ইংরেজি নাম **মাই [[উম্মাহ]], ডৌন হ্যাজ অ্যাপিয়ারড** বা **উম্মাতি কাদ লাহা ফাজরুন** () নামেও পরিচিত। এটি ২০১৩ সালের ডিসেম্বরে মুক্তি পায় এবং শীঘ্রই তাদের সবচেয়ে জনপ্রিয় গান হয়ে ওঠে। আমেরিকান ম্যাগাজিন দ্য নিউ রিপাবলিক এটিকে ২০১৪ সালের সবচেয়ে প্রভাবশালী গান হিসেবে উল্লেখ করেছে।

তলোয়ারের ঝনঝনানি, পায়ে আঘাতের শব্দ এবং বন্দুকের গুলির শব্দের প্রভাব ছাড়াও এই গানটিতে বাদ্যযন্ত্র ব্যবহার করা হয়নি । এটি প্রযোজনা করেছে আজনাদ মিডিয়া ফাউন্ডেশন, যেটি বেশিরভাগ ইসলামিক স্টেটের গান তৈরি করে। গানটি নাইজেরিয়ার জিহাদি দল বোকো হারাম বক্তৃতার সাথে ব্যবহার করেছে।

## অন্যান্য ভাষার সংস্করণ
২০১৫  সালে আইএসআইএলের প্রচার সংস্থা আমরা মুজাহিদ () নামে তাদের প্রথম চীনা গান প্রকাশ করে। যেটি একটি কোরাস গান ছিল। গানটির মোট দৈর্ঘ্য ছিল ৪:০৬। গায়কের উচ্চারণভঙ্গিতে উইগুর ভাষার ভঙ্গির সাথে মিল আছে।

## আরো দেখুন

* এটি সাহসীদের আবাস, তালেবানদের পশতু ভাষার সঙ্গীত

## তথ্যসূত্র

## বহিঃসংযোগ
* ইন্টারনেট আর্কাইভে 
বিষয়শ্রেণী:নাশিদ
বিষয়শ্রেণী:২০১৩-এর গান
বিষয়শ্রেণী:ইসলামি সঙ্গীত
বিষয়শ্রেণী:এশীয় জাতীয় সঙ্গীত
বিষয়শ্রেণী:জাতীয় সঙ্গীত
বিষয়শ্রেণী:চীনা ভাষার লেখা থাকা নিবন্ধ
ফি সাবিলিল্লাহ

**ফী সাবিলিল্লাহ** (; ) একটি আরবি অভিব্যক্তি যার অর্থ "আল্লাহর পথে" বা আরও উপযুক্ত অর্থ "আল্লাহর জন্য"।

শব্দটি যাকাত বণ্টনের সাথে সম্পর্কিত হয়ে কুরআনে প্রায়শই পাওয়া যায়, যেমন সূরা তাওবাহ্র ৬০তম আয়াতে:

উপরের প্রেক্ষাপট থেকে এটি দান করা বা দাতব্যের সাথে ঘনিষ্ঠভাবে জড়িত, যার অর্থ "তিনি ঈশ্বরের উদ্দেশ্যে ব্যবহার করার জন্য রাজস্ব বা লাভ উৎসর্গ করেছেন", অর্থাৎ "তিনি দাতব্যকে দিয়েছেন"। লেন তার ১৮৬৩ সালের আরবি-ইংরেজি অভিধানে আলোচিত একটি ধ্রুপদী উদাহরণ দিয়েছেন যে, উমর ইবনুল খাত্তাব তার একটি খেজুর গাছের রাজস্ব দাতব্য কাজে দেওয়ার সিদ্ধান্ত নিয়েছিলেন। এই অর্থের কারণে, শব্দটি ফিকহ (ইসলামী আইনশাস্ত্র) যাকাতের ধারণার সাথে ঘনিষ্ঠভাবে জড়িত।

উপরের উল্লেখিত কুরআনের আয়াতে এই শব্দটির ব্যবহার সম্পর্কে মওদুদী বলেন, অধিকাংশ প্রাচীন মুসলিম পণ্ডিত ফি-সাবিলিল্লাহকে জিহাদ বোঝাতে অভিমত দিয়েছেন। উদাহরণস্বরূপ, ১৪ শতকের পণ্ডিত ইবনে কাসির এটি ব্যাখ্যা করেছেন: "জিহাদে যোদ্ধাদের সুবিধার জন্য ফি সাবিলিল্লাহ একচ্ছত্র, যারা মুসলিম কোষাগার থেকে ক্ষতিপূরণ পায় না।" যাইহোক, মওদুদী আরও উল্লেখ করেছেন যে প্রাথমিক পণ্ডিতরা এখানে জিহাদকে শুধুমাত্র যুদ্ধের মধ্যে সীমাবদ্ধ করতে ভুল করেছিলেন কারণ এর শান্তিপূর্ণ, অ-সামরিক অর্থ এখানেও প্রাসঙ্গিক এবং প্রযোজ্য। শফি উসমানি এটিকে একটি ধর্মীয় কারণ হিসেবে ব্যাখ্যা করেছেন যার মধ্যে সামরিক জিহাদ বা হজের মতো অন্য কোনো ব্যক্তিগত ধর্মীয় দায়িত্ব পালন করা অন্তর্ভুক্ত থাকতে পারে। প্রগতিশীল পণ্ডিত ঘামিদি এটিকে "ধর্মের সেবায় কাজ করে" হিসাবে ব্যাপকভাবে ব্যাখ্যা করেছেন।

## আরও দেখুন

* জিহাদ
* জাকাত
* কিদ্দুশ হাশেম
* ব্রহ্মচর্য

## তথ্যসূত্র

বিষয়শ্রেণী:কুরআনীয় শব্দ ও বাক্যাংশ
বিষয়শ্রেণী:আরবি শব্দ ও বাক্যাংশ
আসাদুদ্দিন জুগরিল

**আসাদুদ্দিন জুগরিল ইবনে আবদুল্লাহ কামিলি** () ১২৩৫ থেকে ১২৩৮ সাল পর্যন্ত মক্কার আইয়ুবীয় আমীর ছিলেন।

১২৩৫ সালে সুলতান কামিল ইয়েমেনের সুলতান মনসুর উমরের মিত্র শরীফ রাজিহ ইবনে কাতাদাহ থেকে মক্কা দখল করতে আমির জুগরিলকে পাঠান। জুগরিল রমজান ৬৩২ হিজরিতে (মে/জুন ১২৩৫) শহরটি দখল করে। নুওয়াইরির মতে তার সেনাবাহিনীর সংখ্যা ছিল ৭০০ ঘোড়সওয়ার, অন্য কিছু ঐতিহাসিকদের মতে তার ৫০০ অশ্বারোহী এবং চারজন আমির ছিল: ওয়াজ আল-সাব, আল-বুন্দুকি, ইবনে আবি যিকরি এবং ইবনে বিরতাস।

৬৩৩ হিজরিতে (১২৩৫/৩৬) জুগরিল মক্কা এবং সিরায়েনের মধ্যবর্তী স্থান খারিকাইনে রাজিহকে যুদ্ধ করে পরাজিত করেন। তিনি ইয়েমেনের আমির শিহাব ইবনে আবদানকেও বন্দী করেন এবং তাকে বন্দী করে মিশরে প্রেরণ করেন।

৭ রজব ৬৩৫ (আনুমানিক ২৩ ফেব্রুয়ারি ১২৩৮) জুগরিল ও তার লোকজন মনসুরের বাহিনী থেকে বাঁচতে মক্কা থেকে ফিরে আসেন। মদিনায় তিনি কামিলের মৃত্যুর সংবাদ পান। তিনি মধ্য শা'বানে (মার্চ/এপ্রিল ১২৩৮) মিশরে ফিরে আসেন।

## তথ্যসূত্র

বিষয়শ্রেণী:১৩শ শতাব্দীর মিশরীয় ব্যক্তি
বিষয়শ্রেণী:১৩শ শতাব্দীর আইয়ুবীয় শাসক
জোহানেস হেনড্রিক ক্রেমার্স

থাম্ব| জোহানেস হেনড্রিক ক্রেমার্স
**জোহানেস হেনড্রিক ক্রেমার্স** (১৮৯১ সালের ২৬শে ফেব্রুয়ারী  রটারডামে - ১৯৫১ সালের ১৭ ডিসেম্বর ওগেস্টগেস্টে) ছিলেন একজন ডাচ পন্ডিত। তিনি  ইসলামিক স্টাডিজ এবং উসমানীয় সাম্রাজ্য বিষয়ক একজন গবেষক ছিলেন।

## বহি:সংযোগ

* ওয়েবসাইট লিডেন ইউনিভার্সিটি

## সূত্র

* 

বিষয়শ্রেণী:১৯৫১-এ মৃত্যু
বিষয়শ্রেণী:১৮৯১-এ জন্ম
মানসুর উমর

**মালিকুল মানসুর নুরুদ্দিন আবুল ফাতহ উমর ইবনে আলি ইবনে রাসুল** ছিলেন ১২২৮ থেকে ১২৪৯ সাল পর্যন্ত ইয়েমেনের প্রথম রাসুলি সুলতান।

## মক্কার আমির
৬১৯ হিজরির রবিউল আউয়াল মাসে (এপ্রিল/মে ১২২২) মাসুদ ইউসুফ হাসান ইবনে কাতাদার কাছ থেকে মক্কা দখল করেন। হজ সম্পন্ন হওয়ার পর (জানুয়ারি/ফেব্রুয়ারি ১২২৩ সালে) তিনি ইয়েমেনে ফিরে আসেন এবং নুরুদ্দিন উমরকে মক্কায় তার ডেপুটি হিসাবে তিনশত ঘোড়সওয়ারের সাথে রেখে যান। ৬২৫ হিজরিতে (১২২৮) মাসুদ তাকে ইয়েমেনে ফেরত পাঠান এবং তার জায়গায় হুসামুদ্দিন ইয়াকুতকে নিযুক্ত করেন।

## তথ্যসূত্র

বিষয়শ্রেণী:১৩শ শতাব্দীর আরব ব্যক্তি
তঁগি নিয়ঁজু

**নিয়ঁজু তঁগি-উস্তিন কুয়াসি** (; জন্ম: ৭ জুন ২০০২; **তঁগি নিয়ঁজু** নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়ার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১৭ সালে, নিয়ঁজু ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
নিয়ঁজু তঁগি-উস্তিন কুয়াসি ২০০২ সালের ৭ই জুন তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
নিয়ঁজু ফ্রান্স অনূর্ধ্ব-১৫, ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:প্যারিসের ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
জামিয়াহ সিঙ্গাপুর

**জামিয়াহ সিঙ্গাপুর** (পূর্বে অল মালয়া মুসলিম মিশনারি সোসাইটি, সিঙ্গাপুর নামে পরিচিত) হল সিঙ্গাপুরে অবস্থিত একটি বেসরকারী সংস্থা যা সুন্নি ইসলামের বেরেলভি আন্দোলনের অন্তর্গত। আমজাদ আলী আজমি এবং মুস্তফা রাজা খান কাদরির সাথে আলোচনার পর এটি সালে আহমদ রাজা খান বেরেলভির ছাত্র মুহাম্মদ আবদুল আলিম সিদ্দিকী আল-কাদেরি কর্তৃক প্রতিষ্ঠিত ও স্থাপিত হয়েছিল। এটি সিঙ্গাপুরে ইসলাম প্রচার ও প্রচারের জন্য প্রতিষ্ঠিত হয়েছিল।

## মুহাম্মদিয়া আন্দোলন
তারপর জামিয়ার সভাপতি, আবু বকর মাঈদিন জামিয়ার অন্যান্য সদস্যদের সাথে মুহাম্মদের (স) জন্ম তারিখে মওলিদ (মিলাদ) উদযাপনের জন্য মুসলমানদের প্রভাবিত করার জন্য সিঙ্গাপুরে মুহাম্মদিয়া আন্দোলন শুরু করেন।

## নেতাবৃন্দ

* সৈয়দ ইব্রাহিম ওমর আলসাগফ (প্রেসিডেন্ট) ১৯৩৩ থেকে ১৯৬৭
* হাজী আবু বকর মাঈদিন (প্রেসিডেন্ট) ১৯৬৭-অজানা

## সেবা এবং ঘটনা
১৯৮১ সালে, জামিয়াহ মুহাম্মদের (স) জন্মবার্ষিকীতে বৃহত্তম মওলিদ উৎসবের আয়োজন করেছিল, যেখানে ৪৫০০০ হাজারেরও বেশি লোক অংশগ্রহণ করেছিল।

সংস্থাটি একটি কিন্ডারগার্টেন, নার্সিং হোম এবং হাফওয়ে হাউস সহ বিভিন্ন সামাজিক পরিষেবা পরিচালনা করে থাকে। এটি ১৯৯৩ থেকে ২০২১ সাল পর্যন্ত একটি শিশু নিবাসও চালায়।

## তথ্যসূত্র

বিষয়শ্রেণী:বেরলভী সংগঠন
বিষয়শ্রেণী:১৯৩২-এ সিঙ্গাপুরে প্রতিষ্ঠিত
বিষয়শ্রেণী:অপর্যালোচিত অনুবাদসহ পাতা
বিজ্ঞান, প্রযুক্তি, প্রকৌশল এবং গণিত

বিজ্ঞান, প্রযুক্তি, প্রকৌশল এবং গণিত (STEM) এমন একটি শব্দ যা সামগ্রিকভাবে বিজ্ঞান, প্রযুক্তি, প্রকৌশল এবং গণিতের স্বতন্ত্র কিন্তু পরস্পর সম্পর্কযুক্ত প্রযুক্তিগত শাখাগুলিকে একত্রিত করতে ব্যবহৃত হয়। এটি সাধারণত শিক্ষানীতি বা বিদ্যালয় পাঠ্যক্রম পছন্দের প্রসঙ্গে ব্যবহৃত হয়। কর্মশক্তি উন্নয়ন, জাতীয় নিরাপত্তা উদ্বেগ (এক্ষেত্রে STEM প্রশিক্ষিত নাগরিকের ঘাটতি কার্যকারিতা হ্রাস করতে পারে) এবং অভিবাসন নীতি সহ বিদেশী ছাত্র এবং প্রযুক্তি কর্মীদের ভর্তির ক্ষেত্রেও এর গুরুত্বপূর্ণ ভূমিকা রয়েছে।

STEM-এ অন্তর্ভুক্তিকরণের জন্য কোনও বাঁধা-ধরা বা সার্বজনীন নিয়ম নেই; বিশেষত, মনোবিজ্ঞান, সমাজবিজ্ঞান, অর্থনীতি এবং রাষ্ট্রবিজ্ঞানের মত সামাজিক বিজ্ঞান STEM-এর পাঠ্যক্রমের আওতায় পড়বে কিনা তা দেশ বিশেষে ভিন্ন হতে পারে। উদাহরণস্বরূপ বলা যেতে পারে - মার্কিন যুক্তরাষ্ট্রে সাধারণত ন্যাশনাল সায়েন্স ফাউন্ডেশন (NSF), চাকরি প্রার্থীদের জন্য শ্রম বিভাগের O*Net অনলাইন ডেটাবেস, এবং হোমল্যান্ড সিকিউরিটি ডিপার্টমেন্টের মতো সংস্থাগুলি সংশ্লিষ্ট বিষয়গুলি পাঠ্যক্রমে অন্তর্ভুক্তিকরণের কাজ করে থাকে। অন্যদিকে, ব্রিটেনে সামাজিক বিজ্ঞানগুলিকে আলাদাভাবে শ্রেণীবদ্ধ করা হয়েছে। সেখানে সংশ্লিষ্ট বিষয়গুলিকে মানববিদ্যা ও কলাবিদ্যার সঙ্গে শ্রেণীবদ্ধ করা হয়েছে যেটি আবার সংক্ষিপ্ত আকারে HASS(মানবিক বিজ্ঞান, কলা এবং সামাজিক বিজ্ঞান) নামে পরিচিত। এটি ২০২০ সালে নাম বদলে SHAPE (সামাজিক বিজ্ঞান, মানবিক বিজ্ঞান এবং মানুষ এবং অর্থনীতির জন্য শিল্প) হিসাবে পরিচিতি লাভ করে। এছাড়াও, কিছু ক্ষেত্রে STEM-এর প্রতিরূপ হিসাবে HEAL (স্বাস্থ্য, শিক্ষা, প্রশাসন, এবং সাক্ষরতা) ব্যবহার করা হয়ে থাকে।

## পরিভাষা

### ইতিহাস
সেন্টার ফর দ্য অ্যাডভান্সমেন্ট অফ হিস্পানিক্স ইন সায়েন্স অ্যান্ড ইঞ্জিনিয়ারিং এডুকেশনের (CAHSEE) প্রতিষ্ঠাতা ও পরিচালক চার্লস ই ভেলা সহ বিভিন্ন শিক্ষাবিদগণ ১৯৯০-এর দশকের গোড়ার দিকে STEM সংক্ষিপ্ত রূপটি ব্যবহার করতে শুরু করেন যা পূর্বে NSF দ্বারা SMET হিসাবে পরিচিত ছিল।
## তথ্যসূত্র

বিষয়শ্রেণী:বিষয় অনুযায়ী শিক্ষা
বিষয়শ্রেণী:শিক্ষানীতি
বিষয়শ্রেণী:অভিজ্ঞতামূলক শিক্ষা
বিষয়শ্রেণী:বিজ্ঞান শিক্ষা
বিষয়শ্রেণী:প্রকৌশল শিক্ষা
বিষয়শ্রেণী:গণিত শিক্ষা
বিষয়শ্রেণী:শিক্ষণ কার্যক্রম
বিষয়শ্রেণী:বিজ্ঞান ও প্রযুক্তি বিদ্যা
শ্ৰুতিমালা দুয়ারা

**শ্রুতিমালা দুয়ারা** (১৯৬৫ – ২৭ ফেব্রুয়ারি ২০২৩) ছিলেন একজন ভারতীয় শিক্ষাবিদ এবং আসামের দ্বিভাষিক লেখক। তিনি ইংরেজি ও অসমীয়া ভাষায় উপন্যাস, ছোটগল্প এবং শিশুসাহিত্য এবং ইংরেজিতে কবিতা লিখেছেন। তিনি একজন সহযোগী অধ্যাপক এবং গুয়াহাটির সন্দিকৈ নারী মহাবিদ্যালয়-এর ইংরেজি বিভাগের প্রধান ছিলেন।  তিনি অসম ভাষাকে বিশ্বদরবারে পরিচিত করতে ও অন্য ভাষাভাষীর কাছে পোঁছানোর জন্য সাহিত্য রচনা করেছে। তাঁর কথাসাহিত্যের জন্য নানা পুরস্কার ও সম্মাননাও পেয়েছেন। ২০১২ সালে, তিনি *এশিয়ান লিটারারি সোসাইটি কর্তৃক সাহিত্যে ভারতীয় নারী* অর্জনকারী পুরস্কারে ভূষিত হন।

## কর্মজীবন ও সাহিত্যকর্ম
তিনি একজন সহযোগী অধ্যাপক সন্দিকৈ নারী মহাবিদ্যালয়, গুয়াহাটি-এর ইংরেজি বিভাগের প্রধান ছিলেন। দুয়ারা ইংরেজি ও অসমীয়া ভাষায় উপন্যাস, ছোটগল্পের সংকলন, শিশুসাহিত্য এবং প্রবন্ধ সংকলন প্রকাশ করেছেন। তিনি ইংরেজিতে কবিতার ছয়টি সংকলনও লিখেছেন। দুয়ারা *উত্তরপূর্ব লেখক ফোরামের সেক্রেটারি এবং কোষাধ্যক্ষ* একজন প্রতিষ্ঠাতা সদস্য ছিলেন। এছাড়া ভারতের উত্তর-পূর্বে আটটি অঞ্চলিক সংগঠন গড়ে তোলেন।

১৯৯৫ সালে তিনি শিশুদের জন্য তার প্রথম বই *সাধুকথার দেশ* প্রকাশ করেন। তাঁর ১৯৯৬ সালের বই *সাধুকথার বচন*। ১৯৯০ থেকে ১৯৯৮ সাল পর্যন্ত ন্যাশনাল বুক ট্রাস্ট দ্বারা সেরা ভারতীয় শিশু সাহিত্য হিসাবে স্বীকৃত হয়েছিল। তিনি কবিতাও আবৃত্তি করেছেন এবং তার আবৃত্তিকৃত অসমীয়া কবিতা "একজোলি কবিতা" এর সিডি ২০১৫ সালে প্রকাশিত হয়েছিল। তিনি ইউটিউবে প্রকাশিত "স্মৃতি" এবং "সাগর" দুটি কবিতার ভিডিও আবৃত্তি করেছেন এবং অভিনয় করেছেন। 'দ্য টাইমস অব ইন্ডিয়া', দ্য হিন্দু এবং দ্য আসাম ট্রিবিউন জন্যও লিখেছেন।

## মৃত্যু
শ্রুতিমালা দুয়ারা ডিম্বাশয়ের ক্যান্সারের সমস্যায় ভুগছিলেন। পরবর্তীতে ২৭ ফেব্রুয়ারি ২০২৩ সালে রাতে গুয়াহাটিতে মারা যান। তাঁর আষুস্কাল ছিলো ৫৭ বছর।।

## পুরস্কার ও সম্মাননা
ন্যাশনাল বুক ট্রাস্ট ১৯৯০ থেকে শিশু সাহিত্যে তার অবদানের জন্য তাকে শ্রেষ্ঠ *ভারতীয় শিশু সাহিত্য পুরস্কার* প্রদান করে। তার রূপকথার বইটি শ্রেষ্ঠ শিশুসাহিত্য হিসেবে বিবেচিত হয়। ২০১৫ সালের এপ্রিল মাসে লায়ন্স ক্লাব কর্তৃক "নারী শক্তি পুরস্কার" লাভ করে। ২০১৬ সালে, তিনি *আন্তর্জাতিক মানবাধিকার কাউন্সিল*, আসাম চ্যাপ্টার থেকে *ওম্যান অফ দ্য ইয়ার* পুরস্কার পান। ২০২১ সালে, তিনি *এশিয়ান লিটারারি সোসাইটি দ্বারা সাহিত্যে ভারতীয় নারী* অর্জনকারী পুরস্কারে ভূষিত হন।

## গ্রন্থপঞ্জি
### ছোটগল্প

* *দ্য সানসেট এণ্ড আদার স্টোরি* (১৯৯৮)
* *ওয়েটিং ফর দ্য লাষ্ট ব্ৰেথ* (১৯৯৯)
* *দ্য ঝুলন ইভিনিং* (২০০৪)

### উপন্যাস

* *ট্ৰেভেলিং উইথ ড্ৰীমস* (২০০১)
* *মায়াজ পাৰ্টি* (২০০৩)
* *এসেজ ইন দ্য সীজ* (২০০৩)
### কবিতা
* *ব্রহ্মপুত্র এবং অন্যান্য কবিতা* (২০১৮)
* *আমার পথ বরাবর*

### শিশুগ্ৰন্থ

* *সাধুকথার দেশ* (১৯৯৫)
* *সাধুকথার বাগিচা* (১৯৯৬)
* *সাধুকথার টোপোলা* (১৯৯৬)
* *ঢেকুরা কুকুরার ক্লাব* (২০১৯)

### আত্নজীবনীমূলক
* *(সম্পাদক) আসাম: অগণিত দৃষ্টিভঙ্গি* (স্পেকট্রাম, ২০১৪)
* *ক্যান্সারের মাধ্যমে আমার যাত্রা* (২০২২)

## তথ্যসূত্র

বিষয়শ্রেণী:১৯৬০-এর দশকে জন্ম
বিষয়শ্রেণী:২০২৩-এ মৃত্যু
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় নারী ছোটগল্পকার
বিষয়শ্রেণী:অসমীয়া ভাষার লেখক
বিষয়শ্রেণী:ভারতের ইংরেজি ভাষার লেখক
বিষয়শ্রেণী:ভারতীয় শিশুসাহিত্যিক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:আসামের লেখিকা
বহিস্ত্বক

**বহিস্ত্বক** হলো ত্বকের তিনটি স্তরের মধ্যে সবচেয়ে বাইরের স্তর। ভিতরের অন্যদুটি স্তর হলো যথাক্রমে অন্তস্ত্বক এবং অধস্ত্বক।  
বহিস্ত্বক স্তর শরীরের বাইরের পরিবেশের বিভিন্ন রোগজীবাণুর সংক্রমণের বিরুদ্ধে বাধা প্রদান করে এবং আন্ত:বহিস্ত্বকীয় পানি হারানো প্রক্রিয়ার মাধ্যমে শরীর থেকে বায়ুমন্ডলে পানি নি:সরণের পরিমাণ নিয়ন্ত্রণ করে।

বহিস্ত্বক চ্যাপ্টা কোষের একাধিক স্তরের সমন্বয়ে গঠিত। কোষগুলো একটি একটি ভিত্তিস্তর (স্ট্র্যাটাম ব্যাসালি) তৈরী করে যা লম্বভাবে সাজানো কলামনার কোষ দ্বারা গঠিত। ভিত্তিস্তরের স্টেম কোষ থেকে অন্যান্য স্তরের কোষগুলো বিকাশ লাভ করে। পুরুষাঙ্গের ক্ষেত্রে বহিস্ত্বকের পুরুত্ব ৩১.২ μm। পায়ের একমাত্র অংশের জন্য 596.6μm পর্যন্ত পরিবর্তিত হয় যার বেশিরভাগই প্রায় 90μm। পুরুষাঙ্গের ক্ষেত্রে বহিস্ত্বক বয়সের সাথে পাতলা হয়ে যায়। মানুষের বহিস্ত্বক আবরণী কলার একটি উদাহরণ।

## গঠন
## কাজ
১.. এসিডার্মিস বা ত্বক উদ্ভিদকে, বিশেষ করে উদ্ভিদের  উদ্ভিদের অভ্যন্তরীণ টিস্যুকে বাইরের আঘাত থেকে ও অন্যান্য প্রতিকূল অবস্থা হতে রক্ষা করে।

২. রোমযুক্ত ত্বক, বিশেষ করে বিষাক্ত গ্রন্থিওয়ালা রোমযুক্ত ত্বক বিভিন্ন প্রাণীর আক্রমণ হতে উদ্ভিদকে রক্ষা করে থাকে।

৩. অনেক সময় ত্বক উদ্ভিদ কর্তৃক প্রাণীর অপচয়ও বন্ধ করে থাকে।

৪. ত্বক-এর ছিদ্র (স্টোমেটা =পত্ররন্ধ্র) দিয়ে উদ্ভিদ অভ্যন্তর ও বাইরের পরিবেশের মধ্যে বিভিন্ন গ্যাসের আদান প্রদান করে থাকে।

৫. মোমের আস্তরণ পড়া ত্বক ছত্রাকের আক্রমণ হতে অভ্যন্তরীণ টিস্যুকে রক্ষা করতে পারে।

৬. ক্লোরোপ্লাস্ট যুক্ত ত্বক খাদ্য তৈরি করে।

৭. মূলরোম পানি ও খনিজ লবণ শোষণ করে।

৮. বুলি

ফর্ম কোষ পানি সঞ্চয় করে এবং পাতার প্রসারণ ও বিকাশের সহায়তা করে

৯. ত্বককোষ প্রয়োজনে বিভাজিত হতে পারে এবং ক্ষত সারিয়ে তোলে।

১০. পানি ও নানারকম বর্জ্য পদার্থ সঞ্চয় করে।

১১. ত্বকের কিউটিন সিলিকা মোম ইত্যাদি প্রস্বেদনের হার কমায়।

উদ্ভিদের অভ্যন্তরীণ টিস্যুকে বাইরের আঘাত থেকে ও অন্যান্য প্রতিকূল অবস্থা হতে রক্ষা করে।

## গুরুত্ব
কেরাটিনোসাইটের ল্যাবরেটরি কালচারের মাধ্যমে ত্রিমাত্রিক গঠন তৈরি করে বহিস্ত্বকের বেশিরভাগ বৈশিষ্ট্য অধ্যয়ন করা যায়। যা বিভিন্ন ওষুধের বিকাশ এবং পরীক্ষার জন্য একটি হাতিয়ার হিসাবে ব্যবহৃত হয়।

## অতিরিক্ত চিত্র

## আরও দেখুন

## তথ্যসূত্র

বিষয়শ্রেণী:ত্বকের শারীরস্থান
আন্তঃবহিস্ত্বকীয় পানি হারানো

থাম্ব|আন্ত:বহিস্ত্বকীয় পানি হারানো পরিমাপের একটি যন্ত্রের নীতি। স্বচ্ছভাবে দেখানো সিলিন্ডারের মাধ্যমে জলীয় বাষ্প ছড়িয়ে পড়ছে। হলুদ তীরটি জলীয়বাষ্প প্রসারের দিক নির্দেশ করে। দুটি গাঢ় লাল বর্গাকার উপাদান দুটি জোড়া সেন্সর যা জলীয়বাষ্পের আপেক্ষিক আর্দ্রতা এবং তাপমাত্রা পরিমাপ করে।
**আন্ত:বহিস্ত্বকীয় পানি হারানো** (**টিইডব্লিউএল** বা **টিডব্লিউএল**) হল এমন একটি প্রক্রিয়া যার মাধ্যমে পানি শরীরের (প্রাণী বা উদ্ভিদের) অভ্যন্তর থেকে বহিস্ত্বকের (অর্থাৎ জীবত্বকের বহিস্ত্বক স্তর) মাধ্যমে পার্শ্ববর্তী বায়ুমণ্ডলে চলে যায়। এক্ষেত্রে ব্যাপন এবং বাষ্পীভবন প্রক্রিয়া কাজ করে। স্তন্যপায়ী প্রাণীদের মধ্যে TEWL অসংবেদনশীল পানি হারানো (IWL) নামেও পরিচিত। কারণ এটি এমন একটি প্রক্রিয়া যার উপর জীবের সামান্য শারীরবৃত্তীয় নিয়ন্ত্রণ থাকে এবং বেশিরভাগ ক্ষেত্রেই জীব সাধারণত এ বিষয়ে অজ্ঞাত থাকে। শরীর থেকে অসংবেদনশীল পানি হারানো প্রক্রিয়ার মাধ্যমে শররে তরলের ভারসাম্য নষ্ট হয়। এক্ষেত্রে কী ঘটছে তা বোঝার আগেই একজন ব্যক্তি পানিশূন্যতায় ভুগতে পারে।

## তথ্যসূত্র

## বহিঃসংযোগ

* 

বিষয়শ্রেণী:ত্বকীয় শারীরতত্ত্ব
হেম বড়ুয়া (ত্যাগবীর)

thumb|হেম ভবন এবং হেম বড়ুয়ার একটি মূর্তি, স্থান: তেজপুর, আসাম
**হেম বড়ুয়া** (২৫ এপ্রিল ১৮৯৩ - ১১ আগস্ট ১৯৪৫) একজন ভারতীয় স্বাধীনতা কর্মী, সমাজকর্মী ও লেখক ছিলেন। তিনি ভারতের আসাম রাজ্যের শোণিতপুর জেলার ব্যক্তি ছিলেন। আসামের জনগণের জন্য তার অসাধারণ কাজের স্বীকৃতি হিসেবে তাকে **ত্যাগবীর** উপাধি দেওয়া হয়।

## প্রারম্ভিক জীবন ও শিক্ষা
হেম বড়ুয়া ১৮৯৩ সালের ২৫ এপ্রিল তেজপুরে জন্মগ্রহণ করেন। তার পিতার নাম গোপাল চন্দ্র বড়ুয়া ও মাতার নাম পদ্মাবতী বড়ুয়া। হেম বড়ুয়া ১৯১৫ সালে "বরপেটা উচ্চ মাধ্যমিক বিদ্যালয়" থেকে প্রবেশিকা পরীক্ষায় উর্ত্তীর্ণ হন। ১৯১৯ সালে তিনি গুয়াহাটির কটন কলেজ থেকে ইংরেজিতে সম্মানসহ স্নাতকোত্তর পরীক্ষায় উর্ত্তীর্ণ হন। সেই সময়ে তিনি কটন কলেজ ছাত্র ইউনিয়নের জিএস নির্বাচিত হন। ১৯২১ সালে মহাত্মা গান্ধীর আহ্বানে তিনি কলেজ ত্যাগ করেন এবং ভারতের স্বাধীনতা আন্দোলনে অংশ নেন এবং ছয় মাসের জন্য কারাগার ভোগ করেন। ১৯২৫ সালে কলকাতায় তিনি আইন শিক্ষা সম্পন্ন করেন।

## কর্মজীবন
ছাত্রজীবন থেকেই হেম বড়ুয়া সমাজের বিভিন্ন জনহিতকর কাজে নিজেকে নিয়োজিত করেন। তিনি ভারতের স্বাধীনতা আন্দোলনের একজন নেতৃস্থানীয় যোদ্ধা ছিলেন। ১৯১৮ সালে তিনি কটন কলেজ ছাত্র সংসদের সাধারণ সম্পাদক নির্বাচিত হন এবং ১৯১৯ সালে আসাম ছাত্র ইউনিয়নের সম্মেলনের সাধারণ সম্পাদক নির্বাচিত হন। অসহযোগ আন্দোলনে সক্রিয়ভাবে অংশ নেওয়ার জন্য ১৯২১ সালে তাকে পাঁচ মাসের সশ্রম কারাদণ্ড দেওয়া হয়েছিল। ১৯২২ সালে তিনি আসাম প্রাদেশিক কংগ্রেসের সেক্রেটারি হিসেবে দায়িত্ব গ্রহণ করেন। ১৯৩০ সালের আইন অমান্য আন্দোলন ও ১৯৪২ সালের গণআন্দোলনে তিনি অংশ নেন। তেজপুরে শিক্ষার দিক উন্নত করার জন্য তাঁর আন্তরিক প্রচেষ্টায় তেজপুর একাডেমি প্রতিষ্ঠিত হয়েছিল। ১৯৪৫ সালের ১১ আগস্ট গুয়াহাটিতে তিনি মৃত্যুবরণ করেন।

## সাহিত্য কর্ম
*বাঁশি* ম্যাগাজিনে বিভিন্ন প্রবন্ধ লেখার পাশাপাশি তিনি 'কংগ্রেস বুরঞ্জী', 'বিলাতের মহাত্মা'-র মতো বইও লিখেছেন।

## সম্মাননা
হেমচন্দ্র বড়ুয়া তার সমাজসেবা কাজের জন্য ত্যাগবীর উপাধিতে ভূষিত হন। তেজপুর শহরের প্রাণকেন্দ্রে সদর থানার সামনে তার নামে 'হেম ভবন' বা 'হেম বড়ুয়া হল' গড়ে তোলা হয়েছে। এই ভবনের সামনে তার একটি আবক্ষমূর্তিও স্থাপন করা হয়েছে। ১৯৬৩ সালে শোণিতপুর জেলার নাদুয়ার এলাকায় প্রতিষ্ঠিত কলেজটিকে তার নামে নামকরণ করে ত্যাগবীর হেম বড়ুয়া কলেজ রাখা হয়।

## তথ্যসূত্র

বিষয়শ্রেণী:১৮৯৩-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:আসামের লেখক
বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:আসামের স্বাধীনতা সংগ্রামী
বিষয়শ্রেণী:কটন কলেজ, গুয়াহাটির প্রাক্তন শিক্ষার্থী
বিষয়শ্রেণী:শোণিতপুর জেলার ব্যক্তি
কিলার স্যুপ

**কিলার স্যুপ** () হল নেটফ্লিক্সের একটি ভারতীয় হিন্দি ভাষার ব্ল্যাক কমেডি ক্রাইম
থ্রিলার স্ট্রিমিং টেলিভিশন ধারাবাহিক। ধারাবাহিকটি ২০২৪ সালের ১১ জানুয়ারি নেটফ্লিক্সে মুক্তি পেয়েছে । এটি সহ-রচনা ও পরিচালনা করেছেন অভিষেক চৌবে। ধারাবাহিকটির শুরুতে মনোজ বাজপেয়ী এবং কঙ্কনা সেন শর্মা প্রধান চরিত্রে অভিনয় করেছিলেন। এর আগে ধারাবাহিকটির শিরোনাম নাম ছিল "স্যুপ।"

## মুক্তি
ধারাবাহিকটি ১১ জানুয়ারি ২০২৪ তারিখে নেটফ্লিক্সে মুক্তি পেয়েছে।

## পটভূমি
ধারাবাহিকটি একজন উচ্চাকাঙ্ক্ষী, প্রতিভাহীন হোম শেফ (কঙ্কনা সেন শর্মা) সম্পর্কে, যিনি তার স্বামী প্রভাকরকে (মনোজ বাজপেয়ী) বদলে তার প্রেমিক উমেশকে (মনোজ বাজপেয়ী দ্বারাই অভিনীত চরিত্র) তার জায়গায় প্রতিস্থাপন করার ষড়যন্ত্র করেন।

## অভিনয়শিল্পী
* মনোজ বাজপেয়ী
* কঙ্কনা সেন শর্মা
* নছর
* সায়াজী শিন্দে
* কানি কুস্রুতি
* লাল
* রাজীব রবীন্দ্রনাথন

## তথ্যসূত্র

## বহিঃসংযোগ
*
* নেটফ্লিক্সে ''কিলার স্যুপ''

বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:ভারতীয় ওয়েব ধারাবাহিক
বিষয়শ্রেণী:নেটফ্লিক্সের মৌলিক অনুষ্ঠান
জেইসের লবণ

**জেইসের লবণ** () বা পটাসিয়াম ট্রাইক্লোরো(ইথিলিন)প্ল্যাটিনেট(II) হাইড্রেট, যার সংকেত KPtCl3(C2H4)]·H2O হল একটি কো-অর্ডিনেশন কম্পাউন্ড, যাতে ''η''<sup>2</sup>-ইথিলিন লিগ্যান্ড বর্তমান। এটি আকারে সামতলিক ও বর্গাকার। অবস্থান্তর ধাতব অ্যালকিন কমপ্লেক্স-এর প্রথম উদাহরণ হিসেবে অর্গানমেটালিক রসায়ন-এর ক্ষেত্রে লবণের ঐতিহাসিক গুরুত্ব রয়েছে এবং এর আবিষ্কারক উইলিয়াম ক্রিস্টোফার জেইস-এর নামে এর নামকরণ করা হয়েছে। সাধারণত পাই বন্ধন দ্বারা ইলেকট্রন প্রদানের মাধ্যমে নতুন যৌগ গঠন করা যায়না, কিন্তু এখানে ইথিলিনের পাই বন্ধনের সাথে প্ল্যাটিনামের বন্ধন তৈরি হয়েছে, এটিই এর বিশেষত্ব।

## ইতিহাস
জেইস-এর লবণ ছিল নথিভুক্ত করা প্রথম অর্গানমেটালিক যৌগগুলির মধ্যে একটি। এটি আবিষ্কার করেছিলেন কোপেনহেগেন বিশ্ববিদ্যালয়ের অধ্যাপক উইলিয়াম ক্রিস্টোফার জেইস, যিনি ফুটন্ত ইথানলের সাথে -এর প্রতিক্রিয়া পরীক্ষা করার সময় ১৮৩০ সালে এই যৌগটি প্রস্তুত করেছিলেন। সতর্কতার সাথে বিশ্লেষণের পর তিনি প্রস্তাব করেছিলেন যে লব্ধ যৌগটিতে ইথিলিন রয়েছে। সেই যুগের একজন অত্যন্ত প্রভাবশালী রসায়নবিদ, জাস্টাস ভন লিবিগ, প্রায়শই জেইসের প্রস্তাবের সমালোচনা করতেন, কিন্তু ১৮৬৮ সালে যখন বার্নবাউম ইথিলিন ব্যবহার করে যৌগটি প্রস্তুত করা হয় তখন তিনি জেইসের প্রস্তাবটি চূড়ান্তভাবে সমর্থন করেছিলেন। ঊনবিংশ শতাব্দীর দ্বিতীয়ার্ধে জেইসের লবণ ব্যাপক মনোযোগ পেয়েছে কারণ রসায়নবিদরা এর আণবিক গঠন ব্যাখ্যা করতে পারেননি। বিংশ শতাব্দীতে যৌগটির এক্স-রে স্ফটিক গঠন নির্ধারণ না হওয়া পর্যন্ত এই প্রশ্নের উত্তর (আণবিক গঠন) পাওয়া যায়নি। জেইস-এর লবণ অর্গানোমেটালিক রসায়নের ক্ষেত্রে অনেক বৈজ্ঞানিক গবেষণাকে উদ্দীপিত করেছে এবং রসায়নে নতুন ধারণা সংজ্ঞায়িত করার ক্ষেত্রে এটি গুরুত্বপূর্ণ হবে। ডিওয়ার-চ্যাট-ডানকানসন মডেল ব্যাখ্যা করে কিভাবে ধাতুটি C=C ডাবল বন্ডের সাথে সমন্বিত হয়।

## প্রস্তুতি
এই যৌগটি বাণিজ্যিকভাবে হাইড্রেট হিসাবে উপলব্ধ। হাইড্রেট সাধারণত  এর অনুঘটক পরিমাণের উপস্থিতিতে  এবং ইথিলিন থেকে প্রস্তুত করা হয়। হাইড্রেশনের জল শূন্যে অপসারণ করা যেতে পারে।
## গঠন
মনে করা হয় যে, ইথিলিনের সমযোজী দ্বিবন্ধনটি PtCl3 এর তলের সাথে লম্বভাবে অবস্থিত। জেইসের লবণ এবং সম্পর্কিত যৌগগুলিতে, অ্যালকিন একটি পরিমিত সক্রিয়ন শক্তি সহ ধাতু-অ্যালকিন বন্ধনের চারপাশে ঘোরে। উচ্চতা প্রতিবন্ধকতা বিশ্লেষণ নির্দেশ করে যে অধিকাংশ ধাতু এবং অ্যালকিনের মধ্যে π-বন্ধন σ-বন্ধনের চেয়ে দুর্বল। জেইস-এর অ্যানায়নের মধ্যে উক্ত ঘূর্ণন প্রতিবন্ধকতা মূল্যায়ন করা হয়নি।

## সম্পর্কিত যৌগ
১) জেইসের ডাইমার ([(*η*2-C2H4)PtCl2]2), এটি KCl-এর সাহায্যে জেইসের লবণের সংযোজন করে তৈরী করা হয়।

২) সিওডি-প্ল্যাটিনাম ডাইক্লোরাইড, (সাইক্লোঅক্টা-১,৫-ডাইইন)PtCl<sub>2</sub> প্ল্যাটিনাম(II) ক্লোরাইড এবং 1,5-সাইক্লোকটাডিয়ান থেকে প্রাপ্ত একটি সাধারণ প্ল্যাটিনাম(II) অ্যালকিন কমপ্লেক্স।

আরও অনেক ইথিলিন কমপ্লেক্স প্রস্তুত করা হয়েছে, যেমন - ইথিলিনবিস(ট্রাইফিনাইলফসফিন)প্ল্যাটিনাম(০), [(C6H5)3P]2Pt(H2C=CH2), যেখানে প্ল্যাটিনাম তিন-সমন্বয়ী এবং জারণ অবস্থা ০ (জেইসের লবণ প্ল্যাটিনাম II এর একটি ডেরিভেটিভ)।

৩) ডাইক্লোরো(ইথিলিন)(α-মিথাইলবেঞ্জাইল্যামাইন)প্ল্যাটিনাম(II) PtCl2(C2H4)(PhCH(NH2)Me) হল জেইসের লবণের একটি চিরাল ডেরিভেটিভ যা অ্যালকেনসের চিরাল রেজোলিউশনের জন্য ব্যবহৃত হয়।

## তথ্যসূত্র

বিষয়শ্রেণী:অর্গানোপ্ল্যাটিনাম যৌগ
বিষয়শ্রেণী:ক্লোরো কমপ্লেক্স
বিষয়শ্রেণী:অ্যালকিন কমপ্লেক্স
বিষয়শ্রেণী:ক্লোরাইড
হিন্সবার্গ বিক্রিয়া

**হিন্সবার্গ বিক্রিয়া** () হল একটি জৈব রাসায়নিক বিক্রিয়া যার সাহায্যে প্রাইমারি, সেকেন্ডারি ও টারশিয়ারি অ্যামিনের মধ্যে পার্থক্য করা যায়। ১৮৯০ সালে রসায়নবিদ অস্কার হিন্সবার্গ এটি আবিষ্কার করেন।

এই বিক্রিয়ার জন্য তিনি ব্যবহার করেছিলেন বেঞ্জিনসালফোনিল ক্লোরাইড, যা বর্তমানে **হিন্সবার্গ বিকারক** নামে পরিচিত। এর সাথে NaOH (কস্টিক সোডা) বা KOH (কস্টিক পটাশ) এর জলীয় দ্রবণ।

একটি প্রাইমারি অ্যামাইন একটি দ্রবণীয় সালফোনামাইড লবণ তৈরি করবে। এই লবণের অ্যাসিডিফিকেশন তখন প্রাইমারি অ্যামাইনের সালফোনামাইডকে অধঃক্ষিপ্ত করে। একই বিক্রিয়ায় একটি সেকেন্ডারি অ্যামাইন সরাসরি একটি অদ্রবণীয় সালফোনামাইড তৈরি করবে। একটি টারশিয়ারি অ্যামাইন মূল বিকারক (বেঞ্জিনসালফোনিল ক্লোরাইড) এর সাথে বিক্রিয়া করবে না এবং অদ্রবণীয় থাকবে। পাতলা অ্যাসিড যোগ করার পরে এই অদ্রবণীয় অ্যামাইন একটি দ্রবণীয় অ্যামোনিয়াম লবণে রূপান্তরিত হয়। এইভাবে বিক্রিয়াটি তিন ধরনের অ্যামিনের মধ্যে পার্থক্য করতে পারে।

;ব্যতিক্রম 
টারশিয়ারি অ্যামিনগুলি বিভিন্ন পরিস্থিতিতে বেঞ্জিনসালফোনিল ক্লোরাইডের সাথে প্রতিক্রিয়া করতে সক্ষম হয়; উপরে বর্ণিত পরীক্ষা নিখুঁত নয়। অ্যামাইনগুলির জন্য হিন্সবার্গ পরীক্ষাটি তখনই বৈধ যখন প্রতিক্রিয়ার গতি, ঘনত্ব, তাপমাত্রা এবং দ্রবণীয়তা বিবেচনা করা হয়।

## বিক্রিয়া পদ্ধতি
### প্রাইমারি অ্যামিন
অ্যামিনগুলি সালফোনাইল ক্লোরাইড ইলেক্ট্রোফাইল আক্রমণে নিউক্লিওফাইল হিসাবে কাজ করে, ক্লোরাইডকে স্থানচ্যুত করে। প্রাইমারি এবং সেকেন্ডারি অ্যামিনগুলির ফলে সৃষ্ট সালফোনামাইডগুলি () দুর্বলভাবে দ্রবণীয় এবং দ্রবণ থেকে কঠিন পদার্থ হিসাবে প্রবাহিত হয়।

### সেকেন্ডারি অ্যামিন

### টারশিয়ারি অ্যামিন
টারশিয়ারি অ্যামাইনগুলি সালফোনাইল ক্লোরাইড কার্যকরী মূলকের জলীয় বিশ্লেষণকে ত্বরান্বিত করে, যা জলে দ্রবণীয় সালফোনেট লবণ সরবরাহ করে।

## তথ্যসূত্র

## বহিঃসংযোগ

* পরীক্ষাগারের পদ্ধতি: science.csustan.edu

বিষয়শ্রেণী:রাসায়নিক পরীক্ষা
অনিমা গুহ

**অনিমা গুহ** ( ) (জন্ম: ২৬ মার্চ ১৯৩২ - ২৯ জুলাই ২০২১) l তিনি একজন ভারতীয় আসাম রাজ্যের লেখক ছিলেন। গুহ একজন সাহিত্যিক পেনশনভোগী ছিলেন যিনি অসংখ্য উপন্যাস, প্রবন্ধ, নিবন্ধ, অনুবাদ এবং ভ্রমণকাহিনী প্রকাশ করেছিলেন। গুহ অনেক সেমিনার ও সম্মেলনে অংশ নেওয়ার পাশাপাশি বৈজ্ঞানিক জার্নালে বেশ কয়েকটি গবেষণা পত্রও প্রকাশ করেছিলেন।

## শিক্ষা এবং ব্যক্তিগত জীবন
অনিমা গুহ ১৯৩২ সালের ২৬ মার্চ ধুবড়িতে নীহারিকা দাস এবং গিরিন্দ্র মোহন দাসের ঘরে জন্মগ্রহণ করেন। কোকরাঝাড় এলপি স্কুলে তার স্কুল জীবন শুরু হয়। তিনি ১৯৪৭ সালে জোড়হাট সরকারি বালিকা উচ্চ বিদ্যালয় থেকে প্রথম বিভাগে ম্যাট্রিকুলেশন পাস করেন। ১৯৪৯ সালে তিনি কটন কলেজ থেকে প্রথম বিভাগে আইএসসি পাস করেন। তিনি গৌহাটি বিশ্ববিদ্যালয় থেকে অধিভুক্ত কটন কলেজের উদ্ভিদবিদ্যা বিভাগ থেকে স্নাতক ডিগ্রি অর্জন করেন।

তিনি ভারতীয় ইতিহাসবিদ ও অর্থনীতিবিদ অমলেন্দু গুহের সাথে তার বিয়ের হওয়ার পর অনিমা গুহ তার স্নাতকোত্তর ডিগ্রি সম্পন্ন করেন। পরে তিনি পুনে বিশ্ববিদ্যালয় থেকে নৃবিজ্ঞানে পিএইচডি ডিগ্রি লাভ করেন।

## কর্মজীবন
অনিমা গুহ তার কর্মজীবন শুরু করেছিলেন একজন শিক্ষক হিসাবে। তিনি তার কর্মজীবন শুরু হয় ১৯৮০ থেকে ১৯৮৪ সাল পর্যন্ত বৈজ্ঞানিক ও শিল্প গবেষণা পরিষদ এ পুল অফিসার হিসাবে কাজ করে, কলকাতার অ্যানথ্রোপোলজিক্যাল সার্ভে অফ ইন্ডিয়া (১৯৭৬-১৯৮৯) পোস্টডক্টরাল ফেলো হওয়ার পাশাপাশি। ১৯৮৫ থেকে ১৯৯০ সাল পর্যন্ত, তিনি কলকাতা বিশ্ববিদ্যালয়ের নৃবিজ্ঞান বিভাগে বিশ্ববিদ্যালয় মঞ্জুরি কমিশন গবেষণা সহযোগী হিসাবে কাজ করেছেন, অসমীয়া উপজাতি সম্প্রদায় এবং অন্যান্য অনগ্রসর জনগোষ্ঠীর মধ্যে জন্মগত অস্বাভাবিকতা এবং আদিবাসী স্বাস্থ্য অনুশীলনের জেনেটিক্সের উপর দৃষ্টি নিবদ্ধ করেছেন।

তিনি জাগরেব (যুগোস্লাভিয়া) এবং নয়া দিল্লিতে অনুষ্ঠিত নৃতাত্ত্বিক এবং নৃতাত্ত্বিক বিজ্ঞানের আন্তর্জাতিক কংগ্রেসেও গবেষণাপত্র উপস্থাপন করেছেন।

## বই সমূহ
তার রচিত অন্যান্য বইগুলো হলো:-
* আমেরিকার তৃতীয় বিশ্বের দর্শন (ভ্রমণকাহিনী),
* জীবনের জোয়ারের মধ্য দিয়ে (আত্মজীবনীর প্রথম অংশ),
* বাকি জীবন (আত্মজীবনীর দ্বিতীয় অংশ)
* তৃতীয় বিশ্বের দৃষ্টিতে নারী ও সমাজ
* মুষ্টিমেয় অভিজ্ঞতা
* চিত্রকর্মে মানুষ
* জোয়ারের বিরুদ্ধে
* নীল আকাশের নিচে
* বিপন্ন প্রজাতি ইত্যাদি।

## মৃত্যু
অনিমা গুহ ২৯ শে জুলাই ২০২১ সালে বিকাল ৩:২০ সময় গুয়াহাটির আর্য হাসপাতালে অনিমা গুহ শেষ নিঃশ্বাস ত্যাগ।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:আসামের লেখক
বিষয়শ্রেণী:সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ধুবড়ী জেলার ব্যক্তি
শীলা বরঠাকুর

**শীলা বরঠাকুর** (১৯৩৫ - ২১ জুন ২০২০) ছিলেন একজন ভারতীয় সমাজকর্মী, সাহিত্যিক এবং আসাম রাজ্যের সামাজিক-সাংস্কৃতিক ও সাহিত্যিক পরিমণ্ডলে কাজ করে এমন একটি বেসরকারি সংস্থা *সদৌ অসম লেখিকা সমরোহ সমিতি* এর প্রতিষ্ঠাতা সভাপতি। তিনি ১৯৭৪ থেকে ১৯৭৬, ১৯৯০ থেকে ১৯৯২ এবং ১৯৯৩ থেকে ১৯৯৪ পর্যন্ত তিনটি মেয়াদে সংগঠনের সভাপতি এবং ১৯৭৬ থেকে ১৯৯০ সাল পর্যন্ত দুই মেয়াদে এর সাধারণ সম্পাদক হিসেবে দায়িত্ব পালন করেন।

বরঠাকুর ১৯৩৫ সালে উত্তর-পূর্ব ভারতীয় রাজ্য আসামের জোড়হাটের একটি ছোট গ্রাম চরিঙ্গিয়ায় নবীন শর্মা এবং প্রীতিলতা দেবীর পরিবারে জন্মগ্রহণ করেন। তবে তার জীবনের প্রথম বছরগুলো ঢাকায় কেটেছে। তিনি জগন্নাথ বড়ুয়া মহাবিদ্যালয়ে তার স্নাতক অধ্যয়ন করেন, এবং নৃত্যশিল্পী সারনান বরঠাকুরের সাথে তার বিয়ের পর তিনি তেজপুর হাই স্কুলের একজন শিক্ষক হিসেবে তার কর্মজীবন শুরু করেন। কিন্তু স্নাতকোত্তর এবং ডক্টরেট ডিগ্রি অর্জনের জন্য তার পড়াশোনা চালিয়ে যান, তার থিসিস ছিল *আসামের সামাজিক পরিবর্তনের* উপর। পরে তিনি দর্শনের প্রভাষক হিসেবে দারাং কলেজে যোগদান করেন এবং চাকরি থেকে বরখাস্ত হওয়ার আগ পর্যন্ত সেখানে কাজ করেন। এর মধ্যে ১৯৭৯ সালে যখন তেজপুরে প্রথম গার্লস কলেজ, *গোপীনাথ বর্দোলোই কন্যা মহাবিদ্যালয়* চালু হয়, তখন তিনি সেখানে প্রতিষ্ঠাতা অধ্যক্ষ হিসেবে কাজ শুরু করেন। দারাং কলেজে থাকাকালীন তিনি ১৯৭৪ সালে অসমিয়া মহিলাদের জন্য একটি স্বাধীন সাহিত্য সংগঠনের ধারণা প্রস্তাব করেছিলেন যা সদৌ অসম লেখিকা সমরোহ সমিতি গঠনের পথ প্রশস্ত করে। তেজপুরের পাঁচটি প্রাপ্তবয়স্ক শিক্ষা কার্যক্রমের সংগঠনেও তার প্রচেষ্টার কথা জানা গেছে এবং তিনি নলিনীবালা দেবী, ধর্মেশ্বরী দেবী বরুয়ানি এবং স্নেহা দেবীর লেখা নিয়ে গঠিত তিনটি বইয়ের সম্পাদক ছিলেন। সমাজে তার অবদানের জন্য ভারত সরকার তাকে ২০০৮ সালে চতুর্থ সর্বোচ্চ বেসামরিক সম্মান পদ্মশ্রী প্রদান করে।

শীলা বরঠাকুর ২১ জুন ২০২০-এ গুয়াহাটিতে দীর্ঘস্থায়ী অসুস্থতার কারণে মারা যান। মৃত্যুর সময় তার বয়স ছিল ৮৪ বছর।

## আরও দেখুন
* নলিনী বালা দেবী
* জগন্নাথ বড়ুয়া কলেজ

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:আসামের লেখক
বিষয়শ্রেণী:আসামের লেখিকা
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:যোরহাট জেলার ব্যক্তি
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:২০শ শতাব্দীর ভারতীয় লেখিকা
শান্তির বৃক্ষ (প্রথম বিশ্বযুদ্ধ)

**শান্তির বৃক্ষ** (স্লোভাক: *Strom pokoja*, রুশ: *Дерево мира*, জার্মান: *Der Friedensbaum*) স্লোভাকিয়াতে অবস্থিত একটি আন্তর্জাতিক প্রকল্প। প্রথম বিশ্বযুদ্ধের ১০০ বছর পূর্তি উপলক্ষ্যে এটি প্রতিষ্ঠিত হয়। স্লোভাকিয়ার প্রকৌশলী মারেক সবলা এই প্রকল্পের নামকরণ করেছেন। এই প্রকল্পের মূল লক্ষ্য হল প্রতিটি মহাদেশে "শান্তির বৃক্ষ" রোপণের মাধ্যমে শান্তির বার্তা প্রচার করা। এই আন্তর্জাতিক প্রকল্প "শান্তির বৃক্ষ" আনুষ্ঠানিকভাবে "গুড আইডিয়া স্লোভাকিয়া - আইডিয়া'স ফ্রম স্লোভাকিয়া" নামক ব্র্যান্ডের অধীনে স্লোভাক প্রজাতন্ত্রের প্রতিনিধিত্ব করে। প্রকল্পটির ট্রেডমার্ক লাইসেন্স স্লোভাক প্রজাতন্ত্রের পররাষ্ট্র বিষয়ক মন্ত্রণালয় দ্বারা মঞ্জুর করে। ২০১৪ সাল পর্যন্ত সামরিক এবং বিশ্ব ইতিহাস সম্পর্কিত গুরুত্বপূর্ণ স্থানে ৩৩ টি শান্তি বৃক্ষ রোপণ করা হয়েছে।

## তথ্যসূত্র

বিষয়শ্রেণী:বৃক্ষ
বিষয়শ্রেণী:কোভিড-১৯ বৈশ্বিক মহামারির প্রত্যুত্তর
বিষয়শ্রেণী:শান্তির প্রতীক
বিষয়শ্রেণী:প্রথম বিশ্বযুদ্ধ
বিষয়শ্রেণী:প্রথম বিশ্বযুদ্ধের স্মারক
রোচেল লবণ

**রোচেল লবণ** () বা **পটাসিয়াম সোডিয়াম টারটারেট টেট্রাহাইড্রেট** হল টারটারিক অ্যাসিডের একটি দ্বৈত লবণ। এটি ১৬৭৫ এ ফ্রান্সের লা রোচেল শহরে পিয়ের সিগনেট কর্তৃক আবিষ্কৃত হয়েছিল। পটাসিয়াম সোডিয়াম টারটারেট এবং মনোপটাসিয়াম ফসফেট ছিল পাইজোইলেকট্রিসিটি প্রদর্শনের জন্য আবিষ্কৃত প্রথম পদার্থ। এই সম্পত্তিটি বিংশ শতকের মাঝামাঝি দ্বিতীয় বিশ্বযুদ্ধ-পরবর্তী ইলেকট্রনিক্স বুমের সময় "ক্রিস্টাল" গ্রামোফোন (ফোনো) পিক-আপ, মাইক্রোফোন এবং ইয়ারপিসে এর ব্যাপক ব্যবহারের দিকে পরিচালিত করে। এই ধরনের ট্রান্সডিউসারগুলির একটি ব্যতিক্রমী উচ্চ আউটপুট ছিল সাধারণ পিক-আপ কার্টিজ আউটপুট যতটা ২ ভোল্ট বা তার বেশি। রোচেল লবণ জলাকর্ষী, তাই উপাদানের উপর ভিত্তি করে যে কোনো ট্রান্সডিউসার যদি স্যাঁতসেঁতে অবস্থায় সংরক্ষণ করা হয় তবে তা খারাপ হয়ে যায়।

এটি একটি রেচক হিসাবে ঔষধি ব্যবহার করা হয়েছে। এটি রূপালী আয়না প্রক্রিয়াতেও ব্যবহার করা হয়েছে। এটি ফেহলিং দ্রবণ-এর একটি উপাদান (শর্করা কমানোর জন্য বিকারক)। এটি ইলেক্ট্রোপ্লেটিং, ইলেকট্রনিক্স এবং পাইজোইলেকট্রিসিটিতে এবং সিগারেট পেপারে একটি জ্বলন ত্বরণকারী হিসাবে ব্যবহৃত হয় (পাইরোটেকনিক্সে একটি অক্সিডাইজারের মতো)।

জৈব সংশ্লেষণে, এটি ইমালশন ভাঙ্গার জন্য জলীয় মাধ্যমে ব্যবহৃত হয়, বিশেষ করে এমন প্রতিক্রিয়াগুলির জন্য যেখানে একটি অ্যালুমিনিয়াম-ভিত্তিক হাইড্রাইড বিকারক ব্যবহার করা হয়েছিল।  সোডিয়াম পটাসিয়াম টারটারেট খাদ্য শিল্পেও গুরুত্বপূর্ণ।

এটি প্রোটিন ক্রিস্টালোগ্রাফিতে একটি সাধারণ প্রবর্তক এবং এটি বাইইউরেট বিকারক-এর একটি উপাদান যা প্রোটিনের ঘনত্ব পরিমাপ করতে ব্যবহৃত হয়। এই উপাদানটি একটি ক্ষারীয় pH এ দ্রবণে কিউপ্রিক আয়ন ঘনত্ব বজায় রাখে।

## প্রস্তুতি
শুরুর উপাদান হল টারটার যার সর্বনিম্ন টারটারিক অ্যাসিডের পরিমাণ ৬৮%। এটি প্রথমে জলে বা পূর্ববর্তী ব্যাচের মাদার লিকার-এ দ্রবীভূত হয়। তারপরে এটিকে pH ৮-এ গরম সম্পৃক্ত সোডিয়াম হাইড্রক্সাইড দ্রবণ দিয়ে ভিত্তি করে, সক্রিয় কাঠকয়লা দিয়ে বিবর্ণ করা হয় এবং ফিল্টার করার আগে রাসায়নিকভাবে বিশুদ্ধ করা হয়। পরিশ্রুত ১০০ °C তাপমাত্রায় ৪২ °Bé এ বাষ্পীভূত হয় এবং গ্রানুলেটরগুলিতে প্রেরণ করা হয় যেখানে সিগনেটের লবণ ধীর শীতল হওয়ার ফলে স্ফটিক হয়ে যায়। লবণকে সেন্ট্রিফিউগেশনের মাধ্যমে মাদার লিকার থেকে আলাদা করা হয়, এর সাথে দানাগুলো ধুয়ে ফেলা হয় এবং প্যাকেজিংয়ের আগে ঘূর্ণায়মান চুল্লিতে শুকানো হয়। বাণিজ্যিকভাবে বাজারজাত করা দানার আকার ২০০০ μm থেকে <২৫০ μm (পাউডার)।

স্কাইল্যাব বোর্ডে কম মাধ্যাকর্ষণ এবং পরিচলন অবস্থার অধীনে রোচেল লবণের বড় স্ফটিকগুলি জন্মানো হয়েছে।

## পাইজোইলেকট্রিসিটি
১৮২৪ সালে স্যার ডেভিড ব্রিউস্টার রোচেল সল্ট ব্যবহার করে পাইজোইলেকট্রিক প্রভাব ব্যাখ্যা করেন, যার কারণে তিনি আরেকটি প্রভাবকে পাইরোইলেকট্রিসিটি নামকরণ করেন।

১৯১৯ সালে, আলেকজান্ডার ম্যাকলিন নিকলসন বেল ল্যাবসে মাইক্রোফোন এবং স্পিকারের মতো অডিও সম্পর্কিত উদ্ভাবন তৈরিতে রোচেল সল্টের সাথে কাজ করেছিলেন।

## তথ্যসূত্র

বিষয়শ্রেণী:পটাশিয়াম যৌগ
বিষয়শ্রেণী:ই-সংখ্যায়িত খাদ্যে সংযোজিত দ্রব্য
রামেন্দু সিংহরায়

**রামেন্দু সিংহরায়** সর্বভারতীয় তৃণমূল কংগ্রেসের একজন ভারতীয় রাজনীতিবিদ সদস্য। তিনি একজন বিধায়ক, যিনি ২০২১ সালের পশ্চিমবঙ্গ বিধানসভা নির্বাচনে তারকেশ্বর কেন্দ্র থেকে নির্বাচিত।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:হুগলি জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
মধুসূদন বাগ

**মধুসূদন বাগ** হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি আরামবাগ (নির্বাচনী এলাকা) থেকে পশ্চিমবঙ্গ বিধানসভার সদস্য হিসেবে নির্বাচিত হন।

তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের সুজাতা মন্ডল খানকে ৭,১৭২ ভোটে পরাজিত করেছিলেন।

## তথ্যসূত্র

বিষয়শ্রেণী:বিদ্যাসাগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:হুগলি জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
গুরু গোবিন্দ সিংয়ের ৫২ হুকাম

**গুরু গোবিন্দ সিংয়ের ৫২ [[হুকাম]]** হলো ১৭০৮ সালে ভারতের মহারাষ্ট্রের নান্দেদে দশম শিখ গুরু গুরু গোবিন্দ সিং কর্তৃক নির্ধারিত শিখধর্মের ৫২টি নির্দেশের একটি সংকলন। এই আদেশগুলি খালসাদের আদর্শ জীবনযাত্রার সংক্ষিপ্তসার এবং খালসা পন্থের আচরণবিধি হিসাবে বিবেচিত হয়। খালসার সদস্যদের (বাপ্তিস্মপ্রাপ্ত শিখ) এই ৫২টি আদেশ অনুসরণ করার লক্ষ্য রাখে।

## নির্দেশনার তালিকা

৫২টি নির্দেশের তালিকা নিম্নরূপ:
* ধর্মা দী কিরাত কারণে - ধার্মিক জীবনযাপন করুন।
* দশভাণ্ড দেনা - আপনার উপার্জনের এক দশমাংশ দান করুন।
* গুরবাণী কণ্ঠে কারণে - গুরবাণী মুখস্ত করুন।
* অমৃত ভেলা উঠনা - অমৃত ভেলায় (প্রত্যুষে) ঘুম হতে উঠো।
* শিখ সেবক দী সেভা রুচী নাল কারণে - নিষ্ঠার সাথে শিখের সেবা করুন যারা অন্যদের সেবা করে।

## আরও দেখুন
* শিখ রেহাত মর্যাদা।

## তথ্যসূত্র

## বহিঃসংযোগ
*গুরু গোবিন্দ সিং জির ৫২ হুকাম - "*বেসিক অব শিখি*" ভিডিও সিরিজ।
*গুরু গোবিন্দ সিং জির ৫২ হুকাম - ইংরেজি অনুবাদ।

বিষয়শ্রেণী:শিখ অনুশীলন
বিষয়শ্রেণী:শিখ বিশ্বাস ও মতবাদ
বিষয়শ্রেণী:যোদ্ধা সংকেত
তাপসী মণ্ডল

**তাপসী মন্ডল** (জন্ম ১ মার্চ ১৯৭২) একজন ভারতীয় রাজনীতিবিদ এবং পশ্চিমবঙ্গ বিধানসভার সদস্য যিনি ২০১৬ সাল থেকে হলদিয়া কেন্দ্রের প্রতিনিধিত্ব করছেন। তিনি ভারতের কমিউনিস্ট পার্টি (মার্ক্সবাদী) সদস্য হিসাবে নির্বাচিত হন, কিন্তু পরে ২০২০ সালে ভারতীয় জনতা পার্টিতে যোগ দেন। ২০২৫ সালে তিনি সর্বভারতীয় তৃণমূল কংগ্রেস এ যোগদান করেন।

## ব্যক্তিগত জীবন
মন্ডল অর্জুন কুমার মন্ডলের সাথে বিবাহিত এবং তিনি পশ্চিমবঙ্গের পূর্ব মেদিনীপুর জেলার দুর্গাচক শহরের বাসিন্দা। তিনি সুতাহাটা লাবণ্যপ্রভা বালিকা বিদ্যালয়ে শিক্ষা লাভ করেন।

## রাজনৈতিক পেশা
২০১৫ সালের পশ্চিমবঙ্গ বিধানসভা নির্বাচনে তাপসী মন্ডলকে পূর্ব মেদিনীপুর জেলার হলদিয়া কেন্দ্র থেকে পশ্চিমবঙ্গের বামফ্রন্ট জোটের প্রার্থী হিসাবে প্রতিদ্বন্দ্বিতা করার জন্য মনোনীত করা হয়েছিল। নির্বাচনে তার প্রধান প্রতিদ্বন্দ্বী ছিলেন মধুরিমা মন্ডল যিনি তৃণমূল কংগ্রেসের প্রার্থী ছিলেন। নির্বাচনের ফলে তাপসী মন্ডল ২১,০০০ ভোটের ব্যবধানে বিজয়ী প্রার্থী হিসাবে আবির্ভূত হন এবং মধুরিমা মন্ডলের পক্ষে দেওয়া ৩৯.৫৩% ভোটের বিপরীতে ৫০.১৭% ভোট পান। ২০২০ সালের ডিসেম্বরে তাকে তার দল থেকে বহিষ্কার করা হয়েছিল যখন তিনি ঘোষণা করেছিলেন যে তিনি তৃণমূল কংগ্রেসের বেশ কয়েকজন বিধায়কের সাথে ভারতীয় জনতা পার্টিতে যোগদান করতে চান।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
তরুণ কুমার মাইতি

**তরুণ কুমার মাইতি** সর্বভারতীয় তৃণমূল কংগ্রেসের একজন ভারতীয় রাজনীতিবিদ সদস্য। তিনি একজন বিধায়ক,  ২০২১ সালের পশ্চিমবঙ্গ বিধানসভা নির্বাচনে এগ্রা আসন থেকে নির্বাচিত হন।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিজ্ঞানে হাইপ

বিজ্ঞান যোগাযোগ এবং শৈক্ষিক প্রকাশনা সাধারিত **বিজ্ঞানে হাইপ** হলো বৈজ্ঞানিক আবিষ্কারগুলির অতিরঞ্জিত এবং সেন্সেশনালাইজম যা বৈজ্ঞানিক জার্নালে আবিষ্কারগুলি জমা দেওয়ার সময় এবং সংবাদ মাধ্যমে ফলাফল প্রচার করার সময় হয়।

বিজ্ঞানে হাইপ দেখা গিয়েছে যে এটি একটি দৈনন্দিন প্রতিযোগিতামূলক ক্ষেত্রে কর্মরত বিজ্ঞানীদের ফলাফলে, যা একজন ব্যক্তি দ্বারা প্রকাশিত আবিষ্কারের উদ্বেগগুলি এই ব্যক্তির আয় এবং ক্যারিয়ার পথে বড় পরিবর্তন আনে। তাদের কাজটি আলাদা করার জন্য, অনেক বৈজ্ঞানিক অনুসন্ধানকারী তাদের ফলাফলগুলি বৃদ্ধি করার জন্য অধিভূত করতে এবং তাদের লেখায় স্বীকৃতিপূর্ণ শব্দের সাথে আচরণ করতে পারে। অনেকগুলি গবেষণা সম্পন্ন হয়েছে যা দেখায় যে শব্দগুলির সংখ্যা বৃদ্ধি করার সাথে সাথে যৌথকালে এবং বিজ্ঞান জার্নালের প্রতিস্পর্ধা বাড়াচ্ছে, তাতে এবং একে অপরকে উপযুক্ত করার জন্য ব্যবহৃত হতে পারে তা স্পষ্ট করতে হয়েছে।

বৈজ্ঞানিক জার্নালগুলি বিজ্ঞানে এবং বৈজ্ঞানিকদের সাথেও হাইপে জড়িত থাকে। জার্নালগুলি এমন নিবন্ধগুলি প্রকাশ করতে সাধারিতভাবে প্রযুক্তিগুলি ব্যবহার করে যা আকর্ষণীয় এবং সুন্দর ভাষার ব্যবহার করে। এই নিবন্ধগুলি তা যা জনগণকে বৈজ্ঞানিক নয় আমোদপ্রদ মোকাবিলা করে, এবং প্রধান সংবাদ মাধ্যমে প্রেস রিলিজ এবং নিবন্ধের জন্য প্রার্থী।

## প্রচারের উৎস
বিজ্ঞানের ক্ষেত্রে, বৈজ্ঞানিক প্রকাশনার বিভিন্ন স্তরে অতিরিক্ত উৎসাহ দেখা যায়। প্রতিস্তরের লক্ষ্যগুলি মূলত একই, তবে পদ্ধতি এবং লক্ষ্যগুলি পরিবর্তন করে।

### বিজ্ঞানীরা
তাদের সঙ্গে প্রতিযোগিতামূলক সুবিধা অর্জন করতে, বৈজ্ঞানিকদের জবাবদিহিতা বৃদ্ধি করা হয়েছে, অথবা আমাদের সাধারিত অভিযোজনের দৃষ্টিভঙ্গি করার জন্য বৃদ্ধি করা হয়েছে। এটি বৈজ্ঞানিকদের জন্য তাদের কাজকে জার্নালে প্রকাশ করতে কখনো কখনো কঠিন হয়ে আসছে, যা তাদের উদ্দীপ্ত করার জন্য মোটিভেশন দেয়।

### খতিয়ান
বৈজ্ঞানিক জগতে, বৈজ্ঞানিক জার্নালগুলি একটি প্রতিস্থানে চলছে। জার্নালগুলি সম্প্রদায়ের একটি অপেক্ষায় আর্টিকেল বাছাই করতে সহায়ক হয়, যেগুলি আরও নতুনতম এবং আঘাতকারী আবিষ্কার প্রস্তুত করে, হলেও সেই আবিষ্কারগুলি সাধারিতভাবে অতিরিক্ত বৃদ্ধি পাওয়ার সময় সময়ে অতিশয়োক্তির মধ্যে প্রশংসা হতে পারে, যার ফলে অক্সীমাইজড হয়ে পৌঁছতে পারে।

### মূলধারার খবর
প্রধানমূল্যের সংবাদ মিডিয়া সাধারণ জনগণ থেকে দরপত্তি আনতে নতুন বৈজ্ঞানিক সংবেদনশীল খোঁজগুলির সহায়ে সচ্চরিতা হেডলাইন ব্যবহার করতে অফলাইন। এটি সমগ্র জনগণ কাছে বৈজ্ঞানিক বিষয়বস্তুগুলির সান্সেশনালিজম এনে, শেষে অনেক বৈজ্ঞানিক আবিষ্কারে অতিমুক্তির অবস্থা এনে, সত্যই অধিকাংশ বৈজ্ঞানিক আবিষ্কার আতিশয়োক্তি করা হয়েছে এবং এর পরিণামে বৈজ্ঞানিক সম্প্রদায়ে অবিশ্বাস এনে।

## প্রভাব
বিজ্ঞানে হাইপ বিভিন্ন কারণে সমস্যাযুক্ত। প্রথমত, সকল মৌলিক বিজ্ঞান প্রতিরূপ রিপোর্টিং যেটি ফলে মৌলিক ফলাফল এবং কৃত্রিম বিজ্ঞানের উপর নির্ভর করে তা দ্বারা একটি মিথ্যা জনগণ তৈরি করতে পারে। উপরন্তু, বেশি করে যতগুলি নিবন্ধ প্রকাশ হয় যা নিজেদের ফলাফলের সত্যিকারের নয় এবং যেগুলি পঠনকারীদের মনোযোগ সহজেই আকর্ষণ করে তা নয়, সেসব কারণে জনগণ gradually করে বৈজ্ঞানিক প্রকাশনাগুলির কাছে ভরসা কমায়। এটি পাঠককে একপ্রকারে পরায়ণ করে এবং এই উপকারে সাবলীল হতে না হয়ে একটি ভাবে বিজ্ঞানিক সম্প্রদায় থেকে সামান্যিকভাবে দূর করে।

## তথ্যসূত্র

বিষয়শ্রেণী:পাণ্ডিত্যপূর্ণ যোগাযোগ
বিষয়শ্রেণী:উচ্চশিক্ষায়তনিক প্রকাশনা
আকস্মিক পূর্ণবিরতি (আসক্তি)

আসক্তি বিষয়ক আলোচনাতে **আকস্মিক পূর্ণবিরতি** (ইংরেজি Cold turkey কোল্ড টার্কি) হলো নেশাকর মাদকদ্রব্য, মদ বা অন্য কোনো নেশার আসক্তি থেকে হঠাৎ করে নিজেকে প্রত্যাহার করে নেওয়া, যার ফলে কষ্টদায়ক শারীরিক ও মানসিক অসুস্থতা দেখা দেয়। এটি ধীরে ধীরে মাত্রা কমিয়ে বা বিকল্প ওষুধ ব্যবহার করে নেশা থেকে বেরিয়ে আসার চেয়ে আলাদা।

মদ, ঘুমের ওষুধ (যেমন বেনজোডায়েজপিন ও বারবিটুরেট) ইত্যাদির মতো নেশার থেকে হঠাৎ করে বেরিয়ে আসা খুবই বিপদজনক। এটি মৃত্যুর কারণ হতে পারে, এমন খিঁচুনির (সিজার) সৃষ্টি করতে পারে। দীর্ঘদিনের মদ্যপদের ক্ষেত্রে, আকস্মিক পূর্ববিরতি পদ্ধতির ফলে জীবনঘাতক **ডেলিরিয়াম ট্রেমেন্স** নামের রোগ হতে পারে। তাই মদ্যাসক্তি থেকে মুক্ত হওয়ার জন্য এ পদ্ধতি ব্যবহার করা উচিত নয়।

আকস্মিক পূর্ণবিরতি পদ্ধতিতে হঠাৎ করে আফিমজাত ঔষধ সেবন ছেড়ে দিলে তা খুব কষ্টদায়ক অভিজ্ঞতা হলেও তা সাধারণত অন্যান্য নেশার মতো বিপজ্জনক নয়। এর ফলে জীবননাশের মতো সমস্যা হওয়ার সম্ভাবনা কম, যদি না আগে থেকেই কোনও মারাত্মক অসুস্থতা থেকে না থাকে।

## তথ্যসূত্র

বিষয়শ্রেণী:মাদক নির্ভরতা
বিষয়শ্রেণী:মাদকাসক্ত পুনর্বাসন
রেলওয়ে ফুটবল দল

**রেলওয়েজ ফুটবল দল** হল ভারতীয় ঘরোয়া ফুটবল প্রতিযোগিতায় ভারতীয় রেলওয়ের ফুটবল বিভাগ, বিভিন্ন আঞ্চলিক প্রতিযোগিতায় তাদের প্রতিনিধিত্ব করে। এটি ভারতীয় রেলওয়ে ক্রীড়া উন্নয়ন বোর্ড দ্বারা পরিচালিত হয়ে থাকে এবং সন্তোষ ট্রফি-এ প্রতিদ্বন্দ্বিতা করে।

তারা ৯ বার সন্তোষ ট্রফির ফাইনালে অংশগ্রহণ করেছিলো এবং ৩ বার ট্রফি জিতেছেন।

## সাফল্য
* **[[সন্তোষ ট্রফি]]**
**  বিজয়ী (৩): ১৯৬১–৬২, ১৯৬৪–৬৫, ১৯৬৬–৬৭
** রানার্স-আপ (৬): ১৯৭১–৭২, ১৯৭৩–৭৪, ১৯৮০–৮১, ১৯৮১–৮২, ১৯৮৬–৮৭, ২০১৩–১৪
* **[[মণীন্দ্রনাথ দত্ত রায় ট্রফি|এম দত্ত রায় ট্রফি]]**
** বিজয়ী (২): ১৯৯৭, ১৯৯৮

## আরো দেখুন

* রেলওয়ে নারী ফুটবল দল
* আর্মি রেড
* আর্মি গ্রিন
* ভারতীয় বায়ুসেনা
* ভারতীয় নৌবাহিনী
* সার্ভিসেস ফুটবল দল
* আসাম রাইফেলস
* সেন্ট্রাল রিজার্ভ পুলিশ ফোর্স
* ইস্টার্ন রেলওয়ে এফসি

## তথ্যসূত্র

## বহিঃসংযোগ

 

বিষয়শ্রেণী:সন্তোষ ট্রফির দল
বিষয়শ্রেণী:ভারতের রেলওয়ে ফুটবল দল
বিষয়শ্রেণী:ভারতীয় রেলে ক্রীড়া
রাজীব বন্দ্যোপাধ্যায়

**রাজীব বন্দ্যোপাধ্যায়** (জন্ম ১৯৭৪) হলেন একজন ভারতীয় রাজনীতিবিদ যিনি পশ্চিমবঙ্গ সরকারের বন বিষয়ক মন্ত্রী হিসেবে দায়িত্ব পালন করেছেন। তিনি সেচ ও জলপথ (২০১১-২০১৮) এবং উপজাতি বিষয়ক ও পশ্চাৎপদ শ্রেণী (২০১৮-২০১৯) এর দায়িত্বে থাকা প্রাক্তন মন্ত্রী ছিলেন। তিনি ২০১১ এবং ২০১৬ সালে তৃণমূল কংগ্রেসের সদস্য হিসাবে ডোমজুর আসনের বিধায়ক হিসাবে পশ্চিমবঙ্গ বিধানসভায় নির্বাচিত হন। তিনি টিএমসি ছেড়ে ২০২১ সালে বিজেপিতে যোগ দিয়েছিলেন এবং বিজেপি থেকে ডোমজুর থেকে প্রতিদ্বন্দ্বিতা করেছিলেন। কিন্তু রাজীব ২০২১ সালে টিএমস প্রার্থী কল্যাণেন্দু ঘোষের কাছে ৪২০০০ ভোটের ব্যবধানে পরাজিত হন।

২৯ জানুয়ারী, ২০২১ সালে তিনি ডোমজুর বিধানসভা কেন্দ্রের বিধায়ক পদ থেকে ইস্তফা দেন। পরদিন তিনি ভারতীয় জনতা পার্টিতে যোগ দেন।

তিনি ৩১ অক্টোবর ২০২১ সালে অল ইন্ডিয়া তৃণমূল কংগ্রেসে পুনরায় যোগদান করেন।

## শিক্ষা
বন্দ্যোপাধ্যায় একজন স্নাতকোত্তর এবং ১৯৯৫ সালে আইআইএমই থেকে এমবিএ অর্জন করেন। এছাড়াও তিনি ১৯৯০ সালে সেন্ট জেভিয়ার্স কম্পিউটার সেন্টার থেকে কম্পিউটার অ্যাপ্লিকেশনে ডিপ্লোমা এবং ১৯৮৮ সালে সেন্ট জেভিয়ার্স কলেজ থেকে অনার্স গ্র্যাজুয়েট করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2020)">তথ্যসূত্র প্রয়োজন</span>]]* &#x5D;

## তথ্যসূত্র

## বহিঃসংযোগ

* সদস্য তালিকা পশ্চিমবঙ্গ বিধানসভা

 

 

বিষয়শ্রেণী:হাওড়া জেলার ব্যক্তি
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম